CELEX: 52008PC0801
Language: lt
Date: 2008-12-03
Title: Pasiūlymas Europos parlamento ir Tarybos direktyva kuria panaikinamos direktyvos 71/317/EEB, 71/347/EEB, 71/349/EEB, 74/148/EEB, 75/33/EEB, 76/765/EEB, 76/766/EEB ir 86/217/EEB dėl metrologijos {SEC(2008)2909} {SEC(2008)2910} {SEC(2008)2968}

Svarbus teisinis pranešimas

|

52008PC0801

Pasiūlymas Europos parlamento ir Tarybos direktyva kuria panaikinamos direktyvos 71/317/EEB, 71/347/EEB, 71/349/EEB, 74/148/EEB, 75/33/EEB, 76/765/EEB, 76/766/EEB ir 86/217/EEB dėl metrologijos {SEC(2008)2909} {SEC(2008)2910} {SEC(2008)2968}  /* KOM/2008/0801 galutinis - COD 2008/0227 */  

	[pic] | EUROPOS BENDRIJŲ KOMISIJA |Briuselis, 3.12.2008KOM(2008) 801 galutinis2008/0227 (COD)PasiūlymasEUROPOS PARLAMENTO IR TARYBOS DIREKTYVAkuria panaikinamos direktyvos 71/317/EEB, 71/347/EEB, 71/349/EEB, 74/148/EEB, 75/33/EEB, 76/765/EEB, 76/766/EEB ir 86/217/EEB dėl metrologijos{SEC(2008)2909} {SEC(2008)2910} {SEC(2008)2968}(PATEIKTA KOMISIJOS)AIŠKINAMASIS MEMORANDUMAS1. BENDROSIOS APLINKYBėS1.1. Galiojantys teisės aktaiPasiūlymas susijęs su šiomis 8 metrologijos direktyvomis:- Direktyva 75/33/EEB dėl šalto vandens skaitiklių nešvariam vandeniui;- Direktyvos 76/765/EEB ir 76/766/EEB dėl spiritometrų ir alkoholio lentelių;- Direktyvos 71/317/EEB ir 74/148/EEB atitinkamai dėl vidutinio ir didesnio nei vidutinio tikslumo svarsčių;- Direktyva 86/217/EEB dėl automobilių padangų slėgmačių;- Direktyva 71/347/EEB dėl etaloninės grūdų masės;- Direktyva 71/349/EEB dėl laivų rezervuarų kalibravimo.Šios direktyvos, išskyrus Direktyvą 76/766/EEB dėl alkoholio lentelių, kurioje numatytas visiškas suderinimas, yra vadinamojo privalomo tipo. Kiekvienoje direktyvoje nurodytas priemones valstybės narės privalo priimti, tai buvo naudinga XX a. aštuntąjį dešimtmetį, kuomet dėl valstybių narių teisės aktų skirtumų buvo susiduriama su prekybos kliūtimis. Be direktyvų valstybės narės galėjo taikyti nacionalinius teisės aktus, apimančius kitokias nei direktyvų technines specifikacijas. Šie nacionaliniai teisės aktai buvo dažnai toliau tobulinami atsižvelgiant į technologijų pažangą, yra pagrįsti tarptautiniais arba Europos standartais, į juos yra įtrauktos abipusio pripažinimo sąlygos, kuriose nustatyta, kad taip pat turi būti priimtos panašaus veiksmingumo priemonės. Taip pat reikėtų pažymėti, kad tiek tarptautiniai, tiek Europos standartai yra neprivalomi, todėl tam, kad gamintojai juos taikytų, nacionaliniai teisės aktai ar suderintos direktyvos nėra būtini. Be to, jei nereglamentuojama kitaip, šie standartai dažnai yra labiausiai naudojamos techninės specifikacijos.1.2. Būtinybė atlikti peržiūrąAtlikus viešąsias konsultacijas ir nepriklausomą tyrimą paaiškėjo, kad 6 sektoriuose, kuriems taikomos 8 senojo požiūrio direktyvos, nebuvo jokių prekybos kliūčių. Taip pat akivaizdu, kad direktyvose numatytos priemonės naudojamos vis rečiau. Tarptautiniuose standartuose ir papildomuose nacionaliniuose teisės aktuose, grįstuose abipusio pripažinimo principu, atsižvelgta į technologijų pažangą. Visų pirma, kalbant apie alkoholio matavimą vyne ir spiritiniuose gėrimuose bei grūdų masės nustatymą, tarptautiniai standartai, įskaitant tarptautinius standartus, taikomus alkoholio lentelėms, jau yra pateikti galiojančiuose Europos reglamentuose[1], taip daugiausia perimant Direktyvos 76/766/EEB dėl alkoholio lentelių turinį.Esant tarptautiniams standartams ir atsižvelgiant į pasenusias technologijas bei alkoholio lenteles būtų galima tikėtis, kad naujų prekybos kliūčių neatsirastų, jei panaikinus direktyvas valstybės narės, vadovaudamosi subsidiarumo principu, nuspręstų toliau taikyti galiojančias nacionalines priemones. Tikimasi, kad niekas nepasikeistų, palyginti su dabartine padėtimi.1.3. Politikos galimybių poveikio vertinimasPlėtodama geresnio reglamentavimo politiką[2] Komisija atliko politikos galimybių poveikio vertinimą, kuriame aptariamos trys galimybės: nesiimti jokių veiksmų, panaikinti direktyvas ir panaikinti direktyvas išplečiant Direktyvos 2004/22/EB dėl matavimo priemonių taikymo sritį į ją įtraukiant panaikintų direktyvų priemones.Remiantis pačiu poveikio vertinimu tinkamiausios galimybės nėra, todėl, kad nėra prekybos kliūčių, ir todėl, kad direktyvos naudojamos vis rečiau.8 metrologijos direktyvos būtų panaikintos atsižvelgiant į Komisijos poziciją, kad reikia supaprastinti Europos teisyną panaikinant pasenusius teisės aktus[3], kurie turėdami mažai praktinio poveikio arba visai jo neturėdami tapo nereikšmingi. Tai taip pat visiškai atitiktų subsidiarumo principą.Galimybė panaikinti direktyvas išplečiant Direktyvos 2004/22/EB taikymo sritį neatrodo tinkama, nes derinimas yra nebūtinas. Taip yra todėl, kad dabartinė tarptautiniais standartais pagrįstų abipusio nacionalinių taisyklių pripažinimo sistema veikia pakankamai gerai ir nėra jokių kliūčių laisvam judėjimui. Be to, nėra jokių įrodymų, kad reikia užtikrinti aukštesnį vartotojų apsaugos lygį. Taip pat manoma, kad praplėtus Direktyvos 2004/22/EB taikymo sritį daug valstybių narių pasinaudotų tos direktyvos 2 straipsnyje numatyta galimybe atsisakyti derinimo.2. PASIūLYMO TIKSLAI2.1. Supaprastinimas ir geresnis reglamentavimasDėl pirmiau nurodytų priežasčių siūloma panaikinti 8 direktyvas. Nors abi galimybės (panaikinimo ir teisės aktų reformavimo) yra galimas supaprastinimo tikslo rezultatas ir jomis bus visiškai pasiektas supaprastinimo tikslas, pasirinkus panaikinimo galimybę sumažėtų įsipareigojimų Europos lygmeniu ir Europos teisės aktų, tačiau būtų visiškai išsaugota vidaus rinka.2.2. Teisinis pagrindasTeisinis 8 galiojančių direktyvų pagrindas – EB sutarties 95 straipsnis.3. SUDERINAMUMAS SU BENDRIJOS PRINCIPAIS3.1. ProporcingumasPanaikinimas yra proporcingas atsižvelgiant į tai, kad direktyvos yra susijusios su pasenusiomis technologijomis ir daugeliu atveju jas visapusiškai pakeičia tarptautiniai standartai. Šiuo metu nacionalinės valdžios institucijos naudoja Europos bendradarbiavimo teisinėje metrologijoje organizacijos (angl. WELMEC) tipo patvirtinimo susitarimą, kad galėtų keistis informacija ir stebėti rinką nesuderintoje srityje ir reguliariai vykdyti naujos technologijos eksploatavimo kontrolę; ši sistema taip pat galėtų būti perkelta į nacionalinius teisės aktus, susijusius su senomis technologijomis, kai tik bus panaikintos direktyvos.3.2. SubsidiarumasAtsižvelgiant į tai, kad nėra jokių suvaržymų ir prekybos kliūčių, bei į technologiškai pažangesnes priemones atrodytų, kad dabartinio derinimo sistemos nereikia keisti naujais Bendrijos teisės aktais. Laikantis subsidiarumo principo, valstybėms narėms leidžiama nuspręsti, ar reikia reglamentuoti priemones, ir jei taip, toks nacionalinis reglamentavimas privalo būti pagrįstas tarptautiniais standartais ir abipusio pripažinimo principu. Iš tikrųjų valstybės narės jau galėjo naudotis šia galimybe, kuri panaikinus direktyvas išliks tokia pati.4. DERėJIMAS SU BENDRIJOS POLITIKOS SRITIMIS4.1. KonkurencingumasGaliojančios direktyvos iš esmės nėra taikomos ir praktikoje pakeistos nacionaliniais teisės aktais, pagrįstais tarptautiniais standartais, kuriuose atsižvelgta į technologijų pažangą. Laisvas prekių judėjimas užtikrinamas pakankamu abipusio pripažinimo principo taikymu. Prireikus taip pat užtikrinama vartotojų apsauga nepaisant to, kad esant abipusiam pripažinimui gamintojai neprivalo atlikti daugkartinio atitikties vertinimo.4.2. Darnus vystymasisKalbant apie svarsčius ir padangų slėgmačius, jei apsaugos priemonių teikiama nauda suderinama su administracinėmis sąnaudomis, atsižvelgiant į bendros politikos poreikį derinimas nėra būtinas. Tarptautiniais standartais ir abipusio pripažinimo principu pagrįsti nacionaliniai teisės aktai gali būti tokie pat veiksmingi kaip derinimas.4.3. Kitos Bendrijos politikos sritysAlkoholio matavimo vyne ir spiritiniuose gėrimuose bei grūdų masės nustatymo atveju, tarptautiniai standartai, įskaitant alkoholio lentelėms taikomus tarptautinius standartus, jau nurodyti galiojančiuose Europos reglamentuose[4]. Didelė Direktyvos 76/766/EEB dėl alkoholio lentelių dalis perkelta į Bendrijos reglamentus, kurie bus taikomi toliau.5. NUORODA į DARBO PROGRAMąPasiūlymas paminėtas 2008 m. Komisijos teisėkūros ir darbo programoje[5].6. SVARBA EUROPOS EKONOMINEI ERDVEIŠiam pasiūlymui taikomas Europos ekonominės erdvės susitarimas.7. IšORėS KONSULTACIJOS8 savaites iki 2008 m. liepos 15 d. buvo konsultuojamasi su suinteresuotosiomis šalimis. 14 atsiliepimų pateikta interneto svetainėje „Europa“ ir viešųjų konsultacijų ataskaitoje. Gamintojai nepranešė apie prekybos kliūtis, dėl kurių reikėtų papildomo derinimo ES teisės aktais. Vartotojai ir pirkėjai nepranešė, kad trūksta apsaugos. Valdžios institucijos nepranešė, kad būtina bendra politika, kuriai būtų reikalingas derinimas.Be to, buvo užsakytas nepriklausomų konsultantų tyrimas, kurio rezultatai paskelbti interneto svetainėje „Europa“. Nustatyta, kad 6 sektoriai, kuriems taikomos 8 direktyvos, yra nedideli, ir suinteresuotosios šalys nepranešė apie jokias prekybos kliūtis. Nurodyta, kad savanoriškai taikomuose tarptautiniuose ir Europos standartuose atsižvelgta į technologijų pažangą.Buvo laikomasi būtiniausių Komisijos standartų ir atsižvelgta į visus atsiliepimus.2008/0227 (COD)PasiūlymasEUROPOS PARLAMENTO IR TARYBOS DIREKTYVAkuria panaikinamos direktyvos 71/317/EEB, 71/347/EEB, 71/349/EEB, 74/148/EEB, 75/33/EEB, 76/765/EEB, 76/766/EEB ir 86/217/EEB dėl metrologijos(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą[6],atsižvelgdami į Europos ekonomikos ir socialinių reikalų komiteto nuomonę[7],laikydamiesi Sutarties 251 straipsnyje nustatytos tvarkos[8],kadangi:(1) Bendrijos geresnio reglamentavimo politikoje pabrėžiama supaprastintų nacionalinių ir Bendrijos teisės aktų, kurie yra esminis veiksnys gerinant įmonių konkurencingumą ir siekiant Lisabonos darbotvarkės tikslų, svarba.(2) Kai kurios matavimo priemonės numatytos specialiose direktyvose, priimtose pagal 1971 m. liepos 26 d. Tarybos direktyvą 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės nuostatomis, suderinimo[9].(3) 1971 m. liepos 26 d. Tarybos direktyva 71/317/EEB dėl valstybių narių įstatymų, susijusių su 5–50 kg vidutinio tikslumo stačiakampiais svarsčiais ir 1–10 kg vidutinio tikslumo cilindriniais svarsčiais, suderinimo[10], 1971 m. spalio 12 d. Tarybos direktyva 71/347/EEB dėl valstybių narių įstatymų, reglamentuojančių grūdų hektolitro masės matavimą, suderinimo[11], 1971 m. spalio 12 d. Tarybos direktyva 71/349/EEB dėl valstybių narių įstatymų, susijusių su laivų rezervuarų kalibravimu, suderinimo[12], 1974 m. kovo 4 d. Tarybos direktyva 74/148/EEB dėl valstybių narių įstatymų, susijusių su didesnio nei vidutinio tikslumo svarsčiais (nuo 1 mg iki 50 kg), suderinimo[13], 1974 m. gruodžio 17 d. Tarybos direktyva 75/33/EEB dėl valstybių narių įstatymų, susijusių su šalto vandens skaitikliais, suderinimo[14], 1976 m. liepos 27 d. Tarybos direktyva 76/765/EEB dėl valstybių narių įstatymų, susijusių su spiritometrais ir alkoholio areometrais, suderinimo[15], 1986 m. gegužės 26 d. Tarybos direktyva 86/217/EEB dėl valstybių narių įstatymų, susijusių su automobilių padangų slėgmačiais, suderinimo[16], priimtos remiantis Tarybos direktyva 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės nuostatomis, suderinimo, yra arba techniškai pasenusios ir jose neatspindima šiuolaikinė matavimo technika, arba jose nustatytos priemonės nėra susijusios su technologijų plėtra ir yra vis rečiau naudojamos. Be to, nacionalines nuostatas leidžiama taikyti drauge su Bendrijos nuostatomis.(4) Nors 1976 m. liepos 27 d. Tarybos direktyvoje 76/766/EEB dėl valstybių narių įstatymų, susijusių su alkoholio lentelėmis, suderinimo[17] numatytas visiškas suderinimas, dauguma jos turinio įtraukta į Bendrijos reglamentus dėl alkoholio matavimo vyne ir spiritiniuose gėrimuose, visų pirma 1990 m. rugsėjo 17 d. Komisijos reglamentą (EEB) Nr. 2676/90, nustatantį vynų analizės metodus Bendrijoje[18], ir 2000 m. gruodžio 19 d. Komisijos reglamentą (EB) 2870/2000, nustatantį spiritinių gėrimų analizės Bendrijos etaloninius metodus[19]. Tarptautiniai standartai, taikomi alkoholio lentelėms, yra tokie patys kaip pateiktieji Direktyvoje 76/766/EEB, ir jais toliau yra grindžiami nacionaliniai teisės aktai.(5) Su panaikinamose direktyvose numatytomis matavimo priemonėmis susijusi technikos pažanga ir inovacijos praktiškai užtikrinamos savanoriškai taikant parengtus tarptautinius ir Europos standartus arba taikant nacionalines nuostatas, kuriomis įgyvendinamos šios naujos specifikacijos. Be to, visų su direktyvomis susijusių produktų laisva apyvarta vidaus rinkoje užtikrinama tinkamai taikant EB sutarties 28–30 straipsnius ir abipusio pripažinimo principą.(6) Panaikinus direktyvas neturėtų atsirasti jokių naujų kliūčių laisvam judėjimui ir jokios papildomos administracinės naštos. Be to, laikantis proporcingumo ir subsidiarumo principų, nėra jokių įrodymų, kad yra būtina didesnė vartotojų apsauga.(7) Todėl direktyvos 71/317/EEB, 71/347/EEB, 71/349/EEB, 74/148/EEB, 75/33/EEB, 76/765/EEB, 76/766/EEB ir 86/217/EEB turėtų būti panaikintos.(8) Direktyvų panaikinimas neturėtų turėti įtakos EEB modelio patvirtinimams ir EEB pažymėjimams iki jų galiojimo pabaigos,PRIĖMĖ ŠIĄ DIREKTYVĄ:1 straipsnisDirektyvos 71/317/EEB, 71/347/EEB, 71/349/EEB, 74/148/EEB, 75/33/EEB, 76/765/EEB, 76/766/EEB ir 86/217/EEB panaikinamos nuo 2010 m. sausio 1 d.2 straipsnis1. Valstybės narės priima ir paskelbia įstatymus ir kitus teisės aktus, būtinus šios direktyvos įgyvendinimui, ne vėliau kaip iki {2009 m. gruodžio 31 d.}. Jos nedelsdamos pateikia Komisijai tų teisės aktų ir tų teisės aktų bei šios direktyvos atitikties lentelę.Jos tuos teisės aktus taiko nuo {2010 m. sausio 1 d.}.Valstybės narės, priimdamos šiuos teisės aktus, daro jose nuorodą į šią direktyvą arba tokia nuoroda daroma juos oficialiai skelbiant. Nuorodos darymo tvarką nustato valstybės narės.2. Valstybės narės Komisijai pateikia šios direktyvos taikymo srityje priimtų pagrindinių nacionalinių teisės aktų nuostatų tekstus.3 straipsnisIki 2009 m. gruodžio 31 d. pagal 1 straipsnyje nurodytas direktyvas išduoti EEB modelio patvirtinimai ir EEB pažymėjimai lieka galioti.4 straipsnisŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje .5 straipsnisŠi direktyva skirta valstybėms narėms.Priimta BriuselyjeEuropos Parlamento vardu Tarybos varduPirmininkas Pirmininkas [pic][pic][pic][pic][pic][pic] [1] 1990 m. rugsėjo 17 d. Komisijos reglamentas (EEB) Nr. 2676/90, nustatantis vynų analizės metodus Bendrijoje (OL L 272, 1990 10 3, p. 1), 2000 m. gruodžio 19 d. Komisijos reglamentas (EB) 2870/2000, nustatantis spiritinių gėrimų analizės Bendrijos etaloninius metodus (OL L 333, 2000 12 29, p. 20), ir 2000 m. balandžio 19 d. Komisijos reglamentas 824/2000, nustatantis intervencinių agentūrų vykdomo grūdų perėmimo procedūras ir analizės metodus grūdų kokybei nustatyti (OL L 100, 2000 4 20, p. 31).[2] Tarpinstitucinis susitarimas dėl geresnės teisėkūros, OL C 321, 2003 12 31, p. 1, ir Europos valdymas: geresnė teisėkūra, COM(2002) 275 galutinis, 2002 6 5.[3] Bendrijos Lisabonos programos įgyvendinimas: reglamentavimo aplinkos supaprastinimo strategija, COM(2005) 535.[4] 1990 m. rugsėjo 17 d. Komisijos reglamentas (EEB) Nr. 2676/90, nustatantis vynų analizės metodus Bendrijoje (OL L 272, 1990 10 3, p. 1), 2000 m. gruodžio 19 d. Komisijos reglamentas (EB) 2870/2000, nustatantis spiritinių gėrimų analizės Bendrijos etaloninius metodus (OL L 333, 2000 12 29, p. 20), ir 2000 m. balandžio 19 d. Komisijos reglamentas 824/2000, nustatantis intervencinių agentūrų vykdomo grūdų perėmimo procedūras ir analizės metodus grūdų kokybei nustatyti (OL L 100, 2000 4 20, p. 31).[5] COM(2007) 640, p. 33, Metrologija – Direktyvos 2004/22/EB dėl matavimo priemonių taikymo srities išplėtimas ir 8 „senojo požiūrio“ metrologijos direktyvų panaikinimas.[6] OL C, p. . .[7] OL C, p. . .[8] OL C, p. . .[9] OL L 202, 1971 9 6, p. 1.[10] OL L 202, 1971 9 6, p. 14.[11] OL L 239, 1971 10 25, p. 1.[12] OL L 239, 1971 10 25, p. 15.[13] OL L 84, 1974 3 28, p. 3.[14] OL L 14, 1975 1 20, p. 1.[15] OL L 262, 1976 9 27, p. 143.[16] OL L 152, 1986 6 6, p. 48.[17] OL L 262, 1976 9 27, p. 149.[18] OL L 272, 1990 10 3, p. 1.[19] OL L 333, 2000 12 29, p. 20.